CELEX: C2004/106/60
Language: el
Date: 2004-04-30 00:00:00
Title: Υπόθεση C-127/04: Αίτησηγια την έκδοση προδικαστικής αποφάσεως που υπέβαλε το High Court of Justice(England & Wales), Queen'sBench Division με διάταξη της 18ης Νοεμβρίου 2003, στην υπόθεση Master DeclanO'Byrne κατά Aventis Pasteur MSD Ltd και Aventis Pasteur SA

30.4.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 106/35
            
         Αίτηση για την έκδοση προδικαστικής αποφάσεως που υπέβαλε το High Court of Justice (England & Wales), Queen's Bench Division με διάταξη της 18ης Νοεμβρίου 2003, στην υπόθεση Master Declan O'Byrne κατά Aventis Pasteur MSD Ltd και Aventis Pasteur SA
   (Υπόθεση C-127/04)
   (2004/C 106/60)
   Με διάταξη της 18ης Νοεμβρίου 2003, η οποία περιήλθε στη Γραμματεία του Δικαστηρίου των Ευρωπαϊκών Κοινοτήτων στις 27 Φεβρουαρίου 2004, το High Court of Justice (England & Wales), Queen's Bench Division με διάταξη της 18ης Νοεμβρίου 2003, στο πλαίσιο της διαφοράς μεταξύ Master Declan O'Byrne και Aventis Pasteur MSD Ltd και Aventis Pasteur SA, που εκκρεμεί ενώπιόν του, ζητεί από το Δικαστήριο την έκδοση προδικαστικής αποφάσεως επί των εξής ερωτημάτων:
   
               1)
            
            
               Κατά την αληθή ερμηνεία του άρθρου 11 της οδηγίας του Συμβουλίου (1), όταν ο Γάλλος παρασκευαστής προμηθεύει, κατόπιν συμβάσεως πωλήσεως, ένα προϊόν στην αγγλική θυγατρική αποκλειστικής ιδιοκτησίας του και στη συνέχεια η αγγλική εταιρία προμηθεύει το προϊόν αυτό σε άλλο φορέα, τότε αυτό τίθεται σε κυκλοφορία:
               
                           α)
                        
                        
                           όταν φεύγει από την γαλλική εταιρία ή
                        
                     
                           β)
                        
                        
                           όταν φθάνει στην αγγλική εταιρία ή
                        
                     
                           γ)
                        
                        
                           όταν φεύγει από την αγγλική εταιρία ή
                        
                     
                           δ)
                        
                        
                           όταν περιέρχεται στον φορέα που παραλαμβάνει το προϊόν από την αγγλική
                        
                     
         
               2)
            
            
               Όταν ο ενάγων αξιώνει δικαστικώς την ικανοποίηση των δικαιωμάτων που του παρέχει η οδηγία του Συμβουλίου για ελαττωματικά προϊόντα κατά μιας εταιρίας Α και αυτός πιστεύει εσφαλμένα ότι η Α ήταν η παραγωγός εταιρία του προϊόντος, ενώ στην πραγματικότητα παραγωγός του προϊόντος δεν ήταν η Α, αλλά άλλη εταιρία, η Β, επιτρέπεται στο κράτος μέλος να παρέχει, με την εθνική του νομοθεσία, τη διακριτική ευχέρεια στα εθνικά δικαστήρια να θεωρούν τις αγωγές αυτές ως «αγωγές κατά του παραγωγού» κατά την έννοια του άρθρου 11 της οδηγίας του Συμβουλίου;
            
         
               3)
            
            
               Επιτρέπεται σύμφωνα με το άρθρο 11 της οδηγίας του Συμβουλίου, ορθώς ερμηνευόμενο, στο κράτος μέλος να παρέχει σε δικαστήριο τη διακριτική ευχέρεια να επιτρέψει την υποκατάσταση της Β στη θέση της εναγόμενης αντί της Α, σε αγωγή όπως αυτή που παρατίθεται ανωτέρω στο ερώτημα 2 («η σχετική αγωγή»), στις ακόλουθες περιπτώσεις:
               
                           α)
                        
                        
                           όταν η δεκαετής προθεσμία που αναφέρεται στο άρθρο 11 της οδηγίας του Συμβουλίου έχει παρέλθει,
                        
                     
                           β)
                        
                        
                           όταν η σχετική αγωγή κατά της Α ασκήθηκε πριν τη λήξη της δεκαετούς προθεσμίας και
                        
                     
                           γ)
                        
                        
                           όταν δεν ασκήθηκε αγωγή κατά της Β πριν τη λήξη της δεκαετούς προθεσμίας σε σχέση με το προϊόν που προκάλεσε τη ζημία που ισχυρίζεται ο ενάγων;
                        
                     
         
      (1)  Οδηγία 85/374/ΕΟΚ του Συμβουλίου, της 25ης Ιουλίου 1985, για την προσέγγιση των νομοθετικών, κανονιστικών και διοικητικών διατάξεων των κρατών μελών σε θέματα ευθύνης λόγω ελαττωματικών προϊόντων (EE L 210, σ. 29).